༄༅། །རྗེ་བཙུན་འཇམ་དཔལ་དབྱངས་དཀར་པོ་ལ་སྙན་ཚིག་གི་
ལམ་ནས་བསྟོད་པ་དྲི་ཟའི་དབྱངས་ཀྱི་རོལ་མོ་
ཞེས་བྱ་བ་བཞུགས་སོ། །
།རྒྱལ་ཀུན་མཁྱེན་རབ་འོད་ཀྱི་ཐིག་ལེ་ནི། །རབ་དཀར་གཟུགས་སྐུའི་
ཕུང་པོར་སྨིན་པའི་དཔྱིད། །ཟད་པ་མེད་པའི་སྨྲ་བ་ངག་གི་སྒོ། །འབྱེད་མཛད་
འཇམ་དཔལ་ཡིད་ལ་རོལ་བར་མཛོད། །མཐའ་ཀླས་བརྗོད་བྲལ་ཁྱོད་ཀྱི་གསང་
བ་གསུམ། །མ་སྨད་ཙནྡན་ཧ་རིའི་ནགས་ཀྱི་ཀླུང་། །ཡོན་ཏན་དྲི་བསུང་གྲགས་
པའི་རླུང་ཤུགས་ཀྱིས། །རྣམ་པར་བསྐྱོད་པས་ལུས་ཅན་མཐའ་དག་གི །ཡིད་
ཀྱི་འདབ་མའི་ཤིང་རྟ་ཁྱོད་ཀྱི་དྲུང་། །རིངས་ནས་མགྲོན་དུ་ཆས་པ་མཐོང་བའི་
མོད། །ཚངས་སྤྱོད་དཔལ་གྱི་སྤུ་སྡུག་རབ་བཀྲ་བ། །མགོ་ཟླུམ་གཉིས་སྐྱེས་ཀ་ལ
པིངྒ་བདག །ཡིད་ནི་ཁྱོད་ཀྱི་རྗེས་སུ་མངོན་ཕྱོགས་ཏེ། །རབ་ཏུ་སྙན་པའི་བསྟོད་
ཚིག་བརྒྱ་ཡི་གླུ། །མ་བསྐུལ་བར་ཡང་མགོན་པོ་མཁྱེན་པའི་གཏེར། །དགྱེས་
པའི་མཆོད་པར་དམིགས་ཏེ་ལེན་ནོ་ཀྱཻ། །རྙོག་པ་མེད་པ་གཡས་སུ་ཀློང་འཁྱིལ་
བའི། །དཀར་ལ་དྭངས་པ་འོ་མའི་རྒྱ་མཚོ་ཆེ། །རླུང་གིས་བསྐྱོད་པའི་ཝུ་བའི་
འཁྲི་ཤིང་ནི། །འཛུམ་པའི་རླབས་ཀྱི་རྩེ་དགའ་མཁའ་ལ་འཕྱོ། །འཕུར་ལྡིང་
གཤོག་རླབས་གར་གྱིས་རོལ་གནས་པ། །མཐིང་རིལ་ངུར་པ་ཁྲུང་ཁྲུང་ལ་
སོགས་པའི། །འཁོར་ལོའི་ལག་ལྡན་ལུས་མཛེས་འདབ་ཆགས་རྣམས། །རྣར་
སྙན་མགྲིན་པའི་རྫ་རྔ་ཀུན་ཏུ་བརྡུང༌། །ཡིད་འོང་མགོ་ལྕོག་ལྡེམ་པའི་ཆུ་ལས་
སྐྱེས། །པདྨ་དཀར་པོ་གུར་ཀུམ་གཞོན་ནུའི་ཚལ། །དྲི་ཞིམ་གེ་སར་རབ་ཏུ་འཛུམ་
322

བསྟོད་ཚོགས་ཀྱི་རིམ་པ་རྒྱ་མཚོའི་དབྱངས་ཀྱི་བཻཌཱུརྱ་རྒྱུད་མངས་ཞེས་བྱ་བ།
པ་ཅན། །རྣམ་པ་མང་པོས་ཁོར་ཡུག་ཀུན་ཏུ་ཁྱབ། །བཞད་པའི་མེ་ཏོག་འབྲས་
བུའི་ཁུར་དུད་པའི། །ཡལ་ག་རབ་རྒྱས་དྲི་བསུང་ངད་ལྡང་བ། །མ་ལ་ཡར་སྐྱེས་
ལྗོན་པའི་དྲ་བ་ཡི། །ནགས་ཀླུང་ཚར་དུ་གཏིབས་པའི་ལྡིང་ཁང་རྩེར། །ཀ་ལ་
པིངྒ་ཁུ་བྱུག་ནེ་ཙོ་དག །ཡིད་འོང་ཡིད་དུ་འཐད་པའི་སྙན་པའི་སྐད། །སྣ་ཚོགས་
དབྱངས་སུ་བསྒྱུར་བ་ཐོས་པའི་མོད།
བྱེད། །སྤྲིན་དཀར་དུམ་བུ་མཆེད་འདྲའི་གླང་ཆེན་གྱི། །ཁྱུ་ཚོགས་མཆེ་བ་རབ་
ཏུ་མངོན་མཐོ་བ། །མང་པོ་མར་གད་ལྗོན་པའི་རྩ་བ་རུ། །དལ་གྱིས་རྒྱུ་ཞིང་
ཁྲུས་ཀྱི་ངོགས་སུ་རྩེ། །ཕུན་སུམ་ཚོགས་དཔལ་དཔལ་དང་ལྡན་པ་ཡི། །འོ་མའི་
རྒྱ་མཚོ་མཚོ་ཡི་ཁོར་ཡུག་ཀུན། །ངོ་མཚར་མང་མཛེས་མཛེས་པའི་གཟིགས་མོ་
ལ། །བརྒྱ་བྱིན་མིག་སྟོང་སྟོང་གིས་ལྟ་འམ་སྙམ། །རབ་དཀར་རབ་ཏུ་དྭངས་པའི་
འོ་མཚོའི་དཀྱིལ། །པད་སྡོང་པད་མ་བཞད་ལྡན་འཁྲུངས་པའི་རྩེར། །འདུབ་
རྒྱས་འདབ་མའི་གེ་སར་འཛུམ་པའི་སྟེང༌། །ཟླ་དཀྱིལ་ཟླ་བའི་གང་བ་རྫོགས་
པའི་དབུས། །འོད་ཟེར་བརྒྱ་ཡི་དཔལ་འབར་གཟི་ལྡན་ཅན། །འཇམ་དབྱངས་
དཀར་པོའི་གཞོན་ནུའི་སྐུ་མཆོག་ནི། །མཐོང་བ་ཙམ་གྱིས་དད་པའི་ཆུ་གཏེར་
ཆེ། །འཕྱུར་བའི་རླབས་ཀྱི་རྩེད་དགའ་ཅི་ཡང་འཛིན། །བསོད་ནམས་བརྒྱས་
གཙང་མགོན་པོ་ཁྱོད་ཀྱི་སྐུ། །སྐུ་ཡི་དཔེ་ནི་ཤེལ་རྡུལ་བརྩེགས་པའི་རི། །རི་
བོང་འཛིན་པ་སྟོང་ཕྲག་དག་གི་དཔལ། །དཔལ་དང་མཛེས་པའི་ཡོན་ཏན་བརྒྱ་
ལས་ལྷག །ཕྱག་ཞབས་ནོར་བུའི་གདུ་བུའི་རྣམ་པར་སྤྲས། །ཨིནྡྲ་ནཱི་ལ་མུ་ཏིག་
སྤུག་སོགས་ཀྱི། །རིན་ཆེན་མང་པོའི་འཕྱང་འཁྲུལ་གཡོ་ལྡེམ་གྱིས། །ཁྱོད་ཀྱི་སྐུ་
ལུས་ལེགས་པར་བརྒྱན་ན་ཡང༌། །ངོ་མཚར་ཅི་ཆེ་རང་གི་སྔོན་གྱི་ཚེ། །ཚོགས་
གཉིས་ས་བོན་བསྐྲུན་པ་ལས་བྱུང་བའི། །གསལ་རྫོགས་མཚན་དཔེས་རྒྱན་མཆོག་
།རྣ་བའི་བཅུད་ལེན་ཡོངས་སུ་འགྱེད་པར་
323

༄༅། །རྒྱ་མཁར་གྲུབ་ཆེན་པའི་གསུང་འབུམ།
འདི་ལས་ལྷག །དམིགས་སུ་མེད་ཀྱི་རྒྱན་གཞན་དེ་ལྟར་མིན། །བཻཌྰུརྱ་དཀར་པོ་
དུང་དང་ཀུ་མུ་ཏས། །བསྒྲུན་དུ་མེད་པའི་དྲི་མེད་མདངས་དང་ལྡན། །མགོན་
པོ་མཁྱེན་པའི་ཞལ་རས་རྒྱས་པའི་དཔལ། །ཅི་ཙམ་བལྟས་ཀྱང་ངོམས་པ་མེད་
ལེགས་པ། །དེ་ལྟའི་བཞིན་མཛེས་རང་གི་དཔེར་འོས་པ། །ནམ་ཡང་གོ་སྐབས་
བྲལ་བའི་ཚུལ་མཐོང་སྟེ། །ཤར་གྱི་ཐིག་ལེ་དེ་ཉིད་ངོ་ནོངས་ནས། ཁྱོད་ཀྱི་
ཞབས་ཀྱི་འོག་ཏུ་འཛུལ་ལམ་སྙམ། །སྟོབས་ཀྱིས་བསྡིགས་མིན་ནན་གྱིས་མ་
བཀུགས་ཅིང་། །མང་པོའི་དཔུང་གིས་ཁ་ལོ་སྒྱུར་མིན་ལ། །འོན་ཀྱང་ཁྱོད་ཀྱི་
སྐུ་ལ་འཇིག་རྟེན་ཀུན། །རྣམ་པར་འདུད་དེ་རལ་པ་གདན་དུ་བྱེད། །དྲི་ཟ་
ཚངས་པའི་གདངས་ཀྱང་ཟིལ་གནོན་པའི། །འགག་མེད་གསུང་དབྱངས་གཡས་
འཁྱིལ་དུང་གི་སྒྲས། །འགྲོ་བའི་དུཿཁའི་ནད་རིམས་སེལ་དང་ལྷན། །མ་རིག་
འཐིབས་པོའི་གཉིད་ལས་སློང་བར་མཛད། །ཁྱོད་ཀྱི་གསུང་གི་འོད་ཟེར་རྣོན་པོ་
ཡིས། །རེག་པ་ཙམ་གྱིས་བློ་གྲོས་པདྨོའི་ཁ། །རྣམ་པར་ཕྱེ་སྟེ་རིག་པའི་གནས་
རྣམས་ཀྱི། །གེ་སར་བྱེ་བའི་རྡུལ་མང་སྐྱུགས་པར་བྱེད། །སེངྒེའི་དབྱངས་ཀྱིས་
གསུང་གཅིག་བསྒྲགས་ན་ཡང༌། །སྲིད་པའི་འགྲོ་བས་སོ་སོའི་སྐད་དུ་གོ །རྒོལ་
བ་ངན་པའི་གླང་པོ་མཐའ་དག་གིས། །ནམ་ཡང་ཀླན་ཀ་འཚོལ་བའི་སྐབས་མ་
མཆིས། །ཟབ་མོའི་དབྱངས་ཀྱི་ང་རོ་སྒྲོག་པ་ལ། །ཁྱོད་ལས་གཞན་པ་དམིགས་
སུ་མ་མཆིས་ཞེས། །སྲས་བཅས་རྒྱལ་བ་ཀུན་གྱིས་མགྲིན་གཅིག་ཏུ། །བསྔགས་
པའི་རོལ་མོ་མཛད་ཅེས་རྗེས་སུ་ཐོས། །ཁྱོད་ནི་རྒྱལ་ཀུན་མཁྱེན་པའི་གཏེར་ཆེན་
ཞེས། །གྲགས་པ་འབྲུག་ཏུ་ལྡིར་བ་ཐོས་པའི་མོད། །རྟག་ཏུ་ཡིད་ལ་ཁྱོད་ཉིད་
ལྷུར་བྱེད་ལས། །རྒྱལ་བ་གཞན་ལ་གུས་པ་ལྷོད་པར་གྱུར། །དྲུག་ཅུའི་གསུང་
དབྱངས་དུ་མ་སྨོས་ཅི་དགོས། །ཆ་ཤས་རེ་ཡི་འབྲུག་སྒྲ་རྒོད་པས་ཀྱང་། །ཕས་ཀྱི་
324

བསྟོད་ཚོགས་ཀྱི་རིམ་པ་རྒྱ་མཚོའི་དབྱངས་ཀྱི་བཻཌཱུརྱ་རྒྱུད་མངས་ཞེས་བྱ་བ།
རྒོལ་ ་བ་ཐམས་ཅད་ཟིལ་གནོན་ཅིང༌། །ལུས་ཅན་མདོངས་མཐའི་ཚོགས་རྣམས་
སད་པར་མཛད། །རུ་མཚོན་མདའ་དང་རལ་གྲིའི་འཁྲུལ་འཁོར་དང༌། །ཡན་
ལག་བཞི་པའི་དཔུང་ཚོགས་མ་མཆིས་ཀྱང་། །ཉེས་ཀུན་བག་ཆགས་འཁྲུལ་བའི་
ཕ་རོལ་དགྲ། །སྡེ་དང་བཅས་པའི་བདུད་ལས་རྣམ་རྒྱལ་བའི། །མཉེས་གཤིན་
འགྲོ་ལ་བྱམས་བརྩེ་ཆེ་ལྡན་པ། །ཁྱོད་ཀྱི་ཐུགས་ཀྱི་རྒྱ་མཚོ་ཆེན་པོ་ནི། །དཔག་
པར་དཀའ་བའི་ཡོན་ཏན་མཐའ་དག་གི། །རིན་ཆེན་མང་པོའི་གཏེར་གྱི་འབྱུང་
གནས་ལགས། །སྒྲིབ་མེད་ཡེ་ཤེས་སྤྱན་གྱི་སྒྲོན་མེ་ཡིས། །འཇིག་རྟེན་རྨོངས་
པའི་སྨག་རུམ་སེལ་མཛད་པས། །ཨེ་མ་ཁྱོད་ཀྱི་གསང་བ་ཐམས་ཅད་ཀྱི། །སྙིང་
ལ་ཟླ་ཟེར་བདུད་རྩི་བཞིན་དུ་སྨན། །འཁོར་བ་ཡ་ངའི་གཅོང་རོང་ཟབ་མོ་
ནས། །འགྲོ་མང་ཐུགས་རྗེས་ཕྱག་གིས་འདྲེན་པའི་ཚེ། །ལྷ་རྣམས་ངོ་མཚར་
རྒྱལ་བ་ཐམས་ཅད་ཀྱང་། །ཞི་བའི་དབྱངས་ལས་གཟིགས་མོར་བཞེངས་སམ་
སྙམ། །བློ་ཡི་ནུས་པས་ཇི་ལྟར་གཞལ་ན་ཡང༌། །ཐུགས་ལ་ནམ་ཡང་སྐྱོན་གྱི་དྲི་
མས་དབེན། །མཆོག་དམན་བར་མའི་འགྲོ་བ་མཐའ་དག་ལ། །བྱམས་བརྩེ་སྤྱན་
གྱིས་གཟིགས་པ་ཀུན་ཏུ་སྙོམས། །སྙིང་གི་གདུང་སེལ་འཇམ་མགོན་ཁྱོད་ཉིད་
ཀྱི། །མཁྱེན་པའི་གོམས་པ་གཅིག་གིས་ཤེས་བྱའི་ཁྱོན། །རྣམ་པར་གཞལ་བའི་
མོད་ལ་ལྷག་མ་ཅན། །སྐྱེངས་ཏེ་གསེར་གྱི་ས་གཞིའི་འོག་ཏུ་ཡིབས། །སྙན་སྙན་
གསུང་གི་དྲི་ཟའི་རོལ་མོ་མཁན། །གསལ་གསལ་ཡིད་ཀྱི་ཁང་བུར་ཞུགས་པར་
མཛོད། །བཟང་བཟང་དགེ་བའི་ཞིང་ས་གཤིན་པོ་ནི། །ཟབ་ཟབ་ཐུགས་རྗེས་
དྲོད་ཀྱིས་རྟག་ཏུ་སྐྱོང༌། །གང་ཞིག་སྐྱེས་བུའི་ཡིད་ཀྱི་ཀུན་མཐོང་ངོས། །ཁྱོད་སྐུའི་
ཟླ་རིས་རྣམ་པར་བཀྲ་བ་དང༌། །རིག་སྔགས་སྙིང་པོ་བཟླ་བ་དེ་དག་ལ། །ཤེས་
རབ་མཆོག་སྦྱིན་བདུད་རྩིའི་ཐིགས་པ་སྩོལ། །ཁྱོད་ཡོན་ཆུ་གཏེར་ཆེ་ལས་ཅུང་
325-

·༄༅། །རྒྱ་མཁར་གྲུབ་ཆེན་པའི་གསུང་འབུམ། ༼ཀ
(ik»
ཟད་ཅིག །བསྟོད་བསྔགས་སྐྲ་ཡི་རྩེ་མོས་བླངས་པའི་མཐུས། །ཚེ་རབས་ཀུན་
ཏུ་སྙན་ངག་སྨྲ་བ་ལ། །མཆོག་ཏུ་འགྲན་ཟླ་མེད་པའི་དཔལ་ཐོབ་ཤོག
བའི་འཕྲེང་བར་འགྲང་ཡས་རྒྱལ་མང་གི །ཆོས་ཚུལ་གསུང་གི་བ་དན་འཛིན་
པ་ལ། །འཇམ་དཀར་མཁྱེན་པའི་དབང་པོ་ཁྱོད་ཉིད་ཀྱི། །ཀུན་བཟང་སྤྱོད་དང་
རྟག་ཏུ་མཚུངས་པར་ཤོག། །།ཅེས་རྗེ་བཙུན་འཇམ་དཔལ་དབྱངས་དཀར་པོ་ལ་སྙན་ཚིག་གི་
ལམ་ནས་བསྟོད་པ་དྲི་ཟའི་དབྱངས་ཀྱི་རོལ་མོ་ཞེས་བྱ་བ་འདི་ནི། ཆོས་ལྡན་གྱི་ཡོངས་འཛིན་དམ་པ་
རྣམས་ཀྱི་ཞབས་རྡུལ་པདྨོ་མགོ་བོའི་རྒྱན་དུ་ཐོབ་ཅིང་གསུང་གི་ཆ་ཤས་ལ་ལོངས་སྤྱད་དེ་བློ་གྲོས་ཀྱི་འདབ་
མ་ཅུང་ཟད་རྒྱས་པ་ཡུལ་མདོ་སྨད་དུ་སྐྱེས་པའི་བཙུན་པ་ཆས་པ་སྤྲུལ་མིང་པ་ངག་དབང་དགེ་འདུན་རྒྱ་
མཚོ་རང་ལོ་སུམ་ཅུ་བར། ཆོས་གྲྭ་ཆེན་པོ་དཔལ་ལྡན་འབྲས་སྤུངས་ཀྱི་རི་རྩེ་དགེ་འཕེལ་རི་ཁྲོད་དུ་སྦྱར་
བ་བློ་གྲོས་ཆུ་གཏེར་འཕེལ་བར་གྱུར་ཅིག །སརྦ་མངྒ་ལཾ།།
326

བསྟོད་ཚོགས་ཀྱི་རིམ་པ་རྒྱ་མཚོའི་དབྱངས་ཀྱི་བཻཌྰུརྱ་རྒྱུད་མངས་ཞེས་བྱ་བ།